Khairat Abdulrazaq-Gwadabe (An haife ta a shekara ta 1957) an kuma zaɓe ta a matsayin Sanata na yankin babban birnin Tarayyar Abuja,a Nijeriya a farkon Jamhuriya ta huɗu ta Nijeriya,yar Jam’iyyar Democratic Party (PDP) ce. Ta rike ofis daga watan Mayu shekarar 1999 zuwa watan Mayu shekarar 2003. Khairat kanwa ce ga Gwamna AbdulRahman AbdulRazaq kuma matar Kanar Lawan Gwadabe, tsohon gwamnan mulkin soja a jihar Neja. An haifi Khairat a garin Ilorin a watan Afrilun shekarar 1957. Ta yi karatun lauya a Jami'ar Buckingham. Bayan ta hau kujerar ta a majalisar dattijai an nada ta kwamitocin kan Muhalli, Lafiya, Harkokin Mata (shugaban), Hadin Tarayya, Yawon Bude Ido da Al'adu na Babban Birnin Tarayya. Ta kasance memba na Kwamitin Binciken Kwastam da Haraji. Khairat ta kasance yar takarar PDP a zaben sanata a shekarar 2003, amma ta fadi a zaben fidda gwani. Wannan na iya faruwa ne saboda goyon bayan da ta nuna a baya ga yunkurin tsige Shugaba Olusegun Obasanjo .